2008 m. bendrojo biudžeto preliminarus taisomojo biudžeto nr. 8 projektas - Išlaidų suvestinė pagal skirsnius - III skirsnis – Komisija /* KOM/2008/0564 galutinis */





[pic] | EUROPOS BENDRIJŲ KOMISIJA | Briuselis, 16.9.2008 KOM(2008) 564 galutinis 2008 M. BENDROJO BIUDŽETO PRELIMINARUS TAISOMOJO BIUDŽETO NR. 8 PROJEKTAS IŠLAIDŲ SUVESTINĖ PAGAL SKIRSNIUS III skirsnis – Komisija 2008 M. BENDROJO BIUDŽETO PRELIMINARUS TAISOMOJO BIUDŽETO NR. 8 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1] su paskutiniais pakeitimais, padarytais Tarybos reglamentu (EB) Nr. 1525/2007[2], ypač į jo 37 straipsnį, Europos Komisija biudžeto valdymo institucijai pateikia 2008 m. biudžeto preliminarų taisomojo biudžeto Nr. 8 projektą. TURINYS 1. Įvadas 4 2. Greitas reagavimas į maisto kainų didėjimą besivystančiose šalyse 4 3. Konsulinis bendradarbiavimas 5 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 6 IŠLAIDŲ SUVESTINĖS PAGAL SKIRSNIUS PAKEITIMAI Išlaidų suvestinės pagal skirsnius pakeitimai perduodami atskirai per SEI–BUD sistemą. Informacijai skirtas išlaidų suvestinės pagal skirsnius pakeitimų tekstas anglų kalba pateikiamas biudžeto priede. 1. Įvadas Į 2008 m. preliminarų taisomojo biudžeto Nr. 8 projektą (toliau – PTBP) įtraukti šie elementai: - Sukurtas naujas biudžeto straipsnis 21 02 03 „Greitas reagavimas į maisto kainų didėjimą besivystančiose šalyse“. Pasiūlyta į rezervą įrašyti 750 mln. EUR įsipareigojimų asignavimų. Mokėjimų asignavimų neprašoma. - Sukurtas naujas biudžeto straipsnis 19 06 06 „Konsulinis bendradarbiavimas“. Toks įrašas (p. m.) šiuo metu siūlomas tiek įsipareigojimų, tiek mokėjimų asignavimams. 2. Greitas reagavimas į maisto kainų didėjimą besivystančiose šalyse Didėjančios maisto kainos 2007 ir 2008 m. turėjo neigiamų pasekmių daugeliui besivystančių valstybių ir jų gyventojų. Daug milijonų žmonių dar labiau nuskurdo, o neseniai padaryta pažanga siekiant Tūkstantmečio vystymosi tikslų gali nueiti veltui. Be to, keliose šalyse dėl didėjančių maisto kainų kilo maištų, neramumų ir iškilo grėsmė tų šalių stabilumui, todėl kyla pavojus, kad bus sunaikinti daugelio metų politinių, vystymosi ir taikos palaikymo pastangų rezultatai. Dėl didelių žemės ūkio produktų kainų sumažėjo 2008 m. Bendrijos biudžeto su rinka susijusios išlaidos žemės ūkiui; taip pat sumažintos finansinės programos 2 išlaidų kategorijos 2009 m. biudžeto prognozės. Dabartiniai apskaičiavimai rodo didelę maržą šioje išlaidų kategorijoje 2008 m. ir šiek tiek mažesnę 2009 m. 2008 m. birželio 19–20 d. Europos Vadovų Taryba nutarė, kad ES turi imtis veiksmų vystymosi ir humanitarinės pagalbos srityje[3]. Europos Vadovų Taryba palankiai įvertino Komisijos ketinimą pateikti pasiūlymą dėl žemės ūkiui besivystančiose šalyse remti skirto naujo fondo, vadovaujantis dabartine daugiamete finansine programa, ir pabrėžė, kad ES rems tvirtus atsakomuosius veiksmus žemės ūkio produktų tiekimo srityje besivystančiose šalyse, visų pirma užtikrindama reikiamą sąnaudų žemės ūkio srityje finansavimą ir paramą naudojant rinkos principais grindžiamas rizikos valdymo priemones. Taryba taip pat patvirtino, kad laikydamasi reagavimo strategijos Europos Sąjunga glaudžiai bendradarbiaus su Jungtinėmis Tautomis ir kitomis tarptautinėmis organizacijomis bei atsižvelgs į šalių partnerių politiką ir strategijas. 2008 m. liepos 18 d. Europos Komisija priėmė reglamento, kuriuo sukuriama greito reagavimo į sparčiai didėjančias maisto kainas besivystančiose šalyse priemonė (toliau – priemonė), pasiūlymą[4]. Pasiūlyta daugiametės finansinės programos 2 išlaidų kategorijos maržos dalį 2008 ir 2009 m. panaudoti labiausiai šios problemos paveiktoms besivystančioms šalims. Priemonė būtų įgyvendinama per tarptautines ir regionines organizacijas ir pirmiausia būtų skirta žemės ūkiui besivystančiose šalyse remti ir sudaryti joms sąlygas padidinti gamybos apimtis. Ji taip pat padės šioms šalims greitai sumažinti neigiamą didelių maisto kainų poveikį skurdžiausiems gyventojams. Reglamentas galios tik dvejus metus (2008–2009 m.), o visa jo įgyvendinimui per minėtą laikotarpį siūloma orientacinė finansinė suma yra 1,0 mlrd. EUR. 750 mln. EUR iš šios bendros sumos bus skirti iš 2008 m. biudžeto, o 250 mln. EUR – iš 2009 m. biudžeto. Todėl Komisija siūlo sukurti biudžeto eilutę 21 02 03 „Greitas reagavimas į maisto kainų didėjimą besivystančiose šalyse“ ir į rezervą įrašyti 750 mln. EUR įsipareigojimų asignavimų, kol bus priimtas teisinis pagrindas. Kadangi teisinį pagrindą tikimasi priimti 2008 m. pabaigoje, mokėjimų asignavimų 2008 m. nenumatyta. 3. Konsulinis bendradarbiavimas Dėl trečiosiose šalyse kylančių vis didesnę įtaką darančių ir vis dažnesnių didelių krizių ES institucijos ir valstybės narės pradėjo svarstyti, kaip galėtų sustiprinti savo gebėjimus reaguoti į krizes, įskaitant konsulinio bendradarbiavimo srityje. Tarybos 2006 m. birželio mėn. priimtose ES piliečių konsulinės apsaugos trečiosiose šalyse gairėse[5] numatyta, kad į nenumatytų atvejų planavimą turėtų būti įtrauktos ir Komisijos delegacijos. Susitarta, kad pirmininkaujančios valstybės prašymu ir atitinkamais atvejais Komisijos delegacijos ir (arba) atstovybės galėtų teikti logistinę paramą valstybių narių atstovybėms, ypač krizių atveju. Remiantis EB sutarties 20 straipsniu dėl ES piliečių trečiosiose šalyse, kuriose jų valstybėms narėms nėra atstovaujama, apsaugos ir ES sutarties 20 straipsniu, kuriame numatytas Komisijos delegacijų vaidmuo prisidedant prie EB sutarties 20 straipsnio įgyvendinimo, būtų galima imtis, pavyzdžiui, tokių veiksmų: skirti personalą, biuro patalpas ar priemones valstybių narių konsulatams, nuomoti transportą, priemones ar patalpas arba teikti logistinę paramą. Kadangi šiais veiksmais būtų apimama daugiau nei leistina naudojant delegacijų administracinės paramos išlaidas, griežtai skirtas tik delegacijų veiklos poreikiams užtikrinti, Komisija pagal Finansinio reglamento 49 straipsnio 6 dalies d punktą (Specialiosios Komisijos galios pagal Sutartis) siūlo sukurti specialią biudžeto eilutę 19 06 06 „Konsulinis bendradarbiavimas“, kad būtų galima finansuoti galimas veiklos išlaidas siekiant Europos piliečių gerovės. Šioms galimoms išlaidoms finansuoti reikalinga metinė suma nebūtų didelė (nuo 50 000 iki 500 000 EUR) ir apimtų trečiosiose šalyse vykdomus veiksmus. Toks biudžeto eilutės įrašas (p. m.) siūlomas tiek įsipareigojimų, tiek mokėjimų asignavimams. Prireikus skyriuje 19 06 „Reagavimas į krizes ir pasaulinė grėsmė saugumui“ asignavimus būtų galima perkelti iš vienos vietos į kitą. SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija, išlaidų subkategorija | 2008 m. finansinė programa | 2008 m. biudžetas (įskaitant TB Nr. 1–4/2008 ir PTBP Nr. 5–7/2008) | PTBP Nr. 8/2008 | 2008 m. biudžetas + TB Nr. 1–4/2008 ir PTBP Nr. 5–8/2008 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Sanglauda augimui ir užimtumui skatinti |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Iš viso | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Marža[6] | | |-188 948 720 | | | |-188 948 720 | | | 2. GAMTOS IŠTEKLIŲ APSAUGA IR VALDYMAS | | | | | | | | | | Iš jų: su rinka susijusios išlaidos ir tiesioginės išmokos |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Iš viso | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Marža | | |3 628 284 462 | | | |2 878 284 462 | | | 3. PILIETIŠKUMAS, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |747 000 000 | |730 274 000 |533 196 000 | | |730 274 000 |533 196 000 | |3b. Pilietiškumas |615 000 000 | |888 034 197 |981 444 203 | | |888 034 197 |981 444 203 | | Iš viso | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Marža[7] | | |16 883 000 | | | |16 883 000 | | | 4. ES KAIP PASAULINIO MASTO VEIKĖJA[8] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marža | | | -70 000 000 | | | | -70 000 000 | | | 5. ADMINISTRAVIMAS[9] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Marža | | | 177 474 545 | | | | 177 474 545 | | | 6. KOMPENSACIJOS | 207 000 000 | |206 636 292 | 206 636 292 | | |206 636 292 | 206 636 292 | | Marža | | | 363 708 | | | | 363 708 | | | IŠ VISO | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Marža | | | 3 564 056 995 | 9 573 450 956 | | | 2 814 056 995 | 9 573 450 956 | | [1] OL L 248, 2002 9 16, p. 1. [2] OL L 343, 2007 12 27, p. 9. [3] Europos Sąjungos Taryba, dokumentas Nr. 11018/08, 2008 06 20. [4] COM (2008) 450, 2008 07 18. [5] Europos Sąjungos Taryba, dokumentas Nr. 10109/2/06, 2006 06 16. [6] Skaičiuojant maržą pagal 1a išlaidų kategoriją, į Europos prisitaikymo prie globalizacijos padarinių fondą (EGF) neatsižvelgta. Pagal lankstumo priemonę panaudota 200 mln. EUR. [7] Europos Sąjungos solidarumo fondo (ESSF) suma įtraukiama viršijant atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). [8] 2008 m. 4 išlaidų kategorijos maržoje neįskaičiuoti asignavimai, susiję su Neatidėliotinos pagalbos rezervu. Pagal lankstumo priemonę panaudota 70 mln. EUR. [9] Skaičiuojant 5 išlaidų kategorijos maržą iki numatytos viršutinės ribos, atsižvelgiama į 2007–2013 m. finansinės programos 1 išnašą – 77 mln. EUR darbuotojų įnašų į pensijų sistemą.